PMIndiaData/PMIndiaSum huggingface dataset:
పార్లమెంట్ రెండో విడత బడ్జెట్ సమావేశాల సందర్భంగా  ప్రధాన మంత్రి శ్రీ నరేంద్ర మోదీ ప్రసార మాధ్యమాలను ఉద్దేశించి చేసిన ప్రసంగ పాఠం

మిత్రులారా మీకు ఇదే నా స్వాగతం, పార్లమెంట్ బడ్జెట్ సమావేశాల విరామం తరువాత మళ్లీ మనమంతా కలుసుకుంటున్నాం. బడ్జెట్ పై సవివరమైన చర్చ జరుగుతుందని, మంచి, నాణ్యమైన చర్చ తప్పక చోటుచేసుకుంటుందని నమ్ముతున్నాను. ఆ చర్చలు పేద ప్రజల సంక్షేమానికి సంబంధించిన అంశాలు కేంద్ర బిందువుగా సాగే అవకాశం ఉంది. జిఎస్ టి విషయంలో పురోగతి సాధ్యపడుతుందని మేం ఆశిస్తున్నాం. అన్ని రాష్ట్రాలు సకారాత్మకమైన పద్ధతిలో సహకరించడమే మా ఆశావాదానికి మూలం. అన్ని రాజకీయ పక్షాలు చాలా సానుకూలంగా మెలగి, వాటి ప్రతిస్పందనలో సహకార వైఖరిని చాటాయి. కొన్ని నిర్ణయాల పైన ప్రజాస్వామ్య పద్ధతిలో సమగ్రమైన చర్చను చేపట్టిన అనంతరం ఏకాభిప్రాయాన్ని సాధించి ఈ దిశలో ముందుకు సాగగలిగాం. ఈ సమావేశాలలో జిఎస్ టి ని సభ ముందుకు తీసుకువచ్చే విధంగా చూడడం కోసం అన్ని వర్గాల సహకారాన్ని కూడగట్టే ప్రయత్నాలు జరుగుతున్నాయి. మీ అందరికీ మరోసారి నేను బహుధా ధన్యవాదాలు తెలియజేస్తున్నాను.
పిల్ల‌ల‌కు జాతీయ సాహ‌స అవార్డులు బ‌హూక‌రించిన ప్ర‌ధాని

ప్ర‌ధాన మంత్రి శ్రీ న‌రేంద్ర‌ మోదీ ఆదివారం 25 మంది బాల‌ల‌కు జాతీయ సాహ‌స అవార్డులు బ‌హూక‌రించారు. పిల్ల‌ల‌ను, వారి త‌ల్లిదండ్రులను అభినందించిన ప్రధాని ఈ సంద‌ర్భంగా ప్ర‌సంగిస్తూ, “స‌మ‌య‌స్ఫూర్తి, వేగ‌వంత‌మైన ఆలోచ‌న‌, నిస్వార్థపూరిత ప‌ట్టుద‌ల, ఆప‌దలోని తోటివారికి సాయ‌ప‌డేలా స్పందించే సున్నిత‌త్వం, మాన‌వ‌త్వం ఈ బాల‌ల సాహ‌సంలోని ప్ర‌ధానాంశాలు. ఈ సాహ‌సం ఇక్క‌డే ఆగిపోకూడ‌దు. ఇదే విధంగా ఎదిగి, కెరీర్‌లో వృద్ధి చెంది, స‌మాజానికి త‌మ పూర్తి స్థాయి సేవ‌ల‌ను అందించాలి” అని ఆకాంక్షించారు. ఈ గుణ‌గ‌ణాల‌ను పేర్కొంటూ రూపొందిన ‘లైఫ్ ప్రోగ్రెష‌న్ ఆఫ్ ఐసీసీడ‌బ్ల్యూ నేష‌న‌ల్ బ్రేవ‌రీ అవార్డీస్‌’ అనే పుస్త‌కాన్ని ఈ సంద‌ర్భంగా ఆయ‌న విడుద‌ల చేశారు. ఈ కార్య‌క్ర‌మంలో కేంద్ర మ‌హిశా‌, శిశు సంర‌క్ష‌ణ శాఖ మంత్రి శ్రీమ‌తి మేనకా గాంధీ కూడా పాల్గొన్నారు. భార‌తీయ బాల‌ల సంర‌క్ష‌ణ మండలి (ఐసీసీడ‌బ్ల్యూ) ఈ జాతీయ సాహ‌స‌ బాల‌ల అవార్డుల ప‌థ‌కాన్ని ఆరంభించింది. త‌మ సాహ‌సాలతో, ప్ర‌తిభ‌తో స‌మాజానికి స్ఫూర్తినిచ్చే బాల‌ల గొప్ప‌ద‌నం అంద‌రికీ ఉదాహ‌ర‌ణ‌గా నిల‌వాల‌నే ఉద్దేశంతో ఈ అవార్డును నెల‌కొల్పారు.
ఆర్థిక బంధం చాలా కీలకం

ప్రధానమంత్రి నరేంద్ర మోదీ ఉదయం యూకే ప్రధాని శ్రీ డేవిడ్ కామెరాన్తో సమావేశమయ్యారు. బ్రిటన్ ప్రధాని నివాసం చెకర్స్ (అధికారిక గ్రామీణనివాసం)లో వీరిద్దరి భేటీ జరిగింది. ఈ సందర్భంగా ప్రధాని శ్రీ మోదీ ఓక్ మొక్కను నాటారు. ఇరువురు నేతలు బహుమతులను ఇచ్చిపుచ్చుకున్నారు. అనంతరం ప్రధాని శ్రీ మోదీ, ప్రధాని శ్రీ కామెరాన్లు యూకే-భారత్ సీఈఓ సదస్సులో పాల్గొన్నారు. భారత భవిష్యత్పై ప్రధాని శ్రీ నరేంద్ర మోదీ దార్శనికతను తన ప్రారంభోపన్యాసంలో ప్రధాని కామెరాన్ ప్రస్తావించారు. అనంతరం ప్రధానమంత్రి శ్రీ నరేంద్ర మోదీ మాట్లాడుతూ – ఇరుదేశాల చారిత్రక సంబంధాలను, పరస్పర పూరకాలను ప్రస్తావించారు. రెండుదేశాల సంబంధాల్లో ఆర్థిక బంధాలు అత్యంత కీలకమైనవని ఆయన అన్నారు. భారత ప్రభుత్వం ప్రారంభించిన ‘మేకిన్ ఇండియా ‘ కార్యక్రమాన్ని ఈ సందర్భంగా శ్రీ మోదీ గుర్తు చేశారు. మౌలిక సదుపాయాల కల్పన, వివిధ రంగాల్లో విదేశీ పెట్టుబడులకు ద్వారాలు తెరవటం, 2022కల్లా 50 మిలియన్ల కొత్త ఇళ్ళనిర్మాణం, 175 గిగావాట్ల సంప్రదాయేతర ఇంధన ఉత్పత్తి తదితరాంశాలను ఆయన నొక్కిచెప్పారు. బ్రిటిష్ కంపెనీలు భారత్లో పెట్టే పెట్టుబడులు ఇరుదేశాలకూ ప్రయోజనకారిగా ఉంటాయన్నారు. ప్రధాని శ్రీ మోదీని బ్రిటన్ మహారాణి ఎలిజబెత్ మధ్యాహ్న భోజనానికి ఆహ్వానించారు. ఈ సందర్భంగా ఇరువురూ బహుమతులను ఆదానప్రదానం చేసుకున్నారు. అపూర్వ భిన్నత్వమే భారతావని ప్రత్యేకత, ఖ్యాతి, ప్రతిష్ట, బలమని ప్రధానమంత్రి శ్రీ నరేంద్ర మోదీ ఉద్ఘాటించారు. బ్రిటన్ ప్రధానమంత్రి శ్రీ డేవిడ్ కామెరాన్ సమక్షంలో వెంబ్లీ స్టేడియంలో సమావేశమైన అశేష బ్రిటిష్-భారత్ సమాజాన్ని ఉద్దేశించి శ్రీ మోదీ ప్రసంగించారు. సిక్కు సమాజం, భారత సూఫీ సంప్రదాయాలు పోషించిన ఘనమైన పాత్రను, భాగస్వామ్యాన్ని ప్రధాని మోదీ కొనియాడారు. లండన్లో సిక్కు సమాజ ప్రతినిధులతో అంతకుముందు జరిగిన తన భేటీని ప్రస్తావిస్తూ- వారి బాధను పంచుకున్నానన్నారు. వారి సమస్యలను అర్థం చేసుకున్నానని, వాటిని పరిష్కరించటానికి ప్రయత్నం చేస్తున్నానని హామీ ఇచ్చారు. దాదాపు గంటకుపైగా సాగిన తన ప్రసంగంలో ప్రధాని మోదీ భవిష్యత్ భారత్పై తన దార్శనికతను వివరించారు. రాజస్థాన్ లోని అల్వర్ కు చెందిన ఇమ్రాన్ ఖాన్ విద్యకు సంబంధించి 50 యాప్లు తయారు చేసి అందరికీ ఉచితంగా పంచిపెట్టారని ప్రధాని గుర్తు చేశారు. అలాగే హర్యానాలోని ఓ సర్పంచ్ తానిచ్చిన బేటీ పడావో, బేటీ బచావో పిలుపునకు స్పందించి, ‘కూతురుతో సెల్ఫీ’ ప్రచారం మొదలెట్టారని, అది విశ్వవ్యాప్తంగా ప్రాచుర్యం పొందిందని ప్రధాని తెలియజేశారు. ‘భారత్ బంగారు భవిష్యత్పై నేను పూర్తి నమ్మకంతో ఉన్నాను. ఎందుకంటే నా భవిష్యత్ భారత్ 50 విద్య సంబంధ యాప్లను తయారు చేసి ఉచితంగా అందజేసిన ఇమ్రాన్ ఖాన్లది, బిడ్డతో సెల్ఫీలాంటి స్ఫూర్తిదాయక కార్యక్రమాలు చేపట్టిన హర్యానా సర్పంచిలాంటివారిది. ఇలాంటి స్ఫూర్తి దాయక వ్యక్తులు భారత్లో లెక్కలేనంత మంది ఉన్నారు’ అని శ్రీ మోదీ ఆశాభావం వ్యక్తంజేశారు. ‘ప్రపంచంలోని అన్ని ప్రధాన మతాలు భారత్లో ఉన్నాయి. మచ్చుకు కాదు… భారీ జనాభాతోనే ఉన్నాయి’ అని శ్రీ మోదీ గుర్తు చేశారు. భారత సమాజం ఎక్కడికెళ్ళినా ఈ భిన్నత్వంలో ఏకత్వ విలువను వెంట తీసుకొని వెళుతుందని అంటూ, అందుకే వారంతా భారత్కు రాయబారులని శ్రీ మోదీ ప్రశంసించారు. ఇప్పటిదాకా భారత్లో తమ ప్రభుత్వం చేపట్టిన పలు కార్యక్రమాలను ప్రధాని వివరించారు. ముఖ్యంగా భారత ప్రజల జీవనాన్ని మార్చే స్వచ్ఛ భారత్, స్వచ్ఛ ఇంధనం గురించి తెలిపారు. చౌకగా సౌర ఇంధన ఉత్పత్తి చేయాలన్న లక్ష్యంతో అపారమైన సౌరశక్తిగల దేశాలన్నింటితో కలసి ‘సౌర బంధా’నికి భారత్ సారథ్యం వహించబోతోందని ప్రధాని శ్రీ మోదీ ప్రకటించారు. టీవీ తెరలపైనా, పత్రికల పతాకశీర్షికలపైన కన్పించేకంటే కూడా భారతావని చాలా విశాలమైన దేశమని ప్రధాని అన్నారు.
ప్రముఖ గమక విద్వాంసుడు, పద్మ శ్రీ అవార్డు గ్రహీత శ్రీ హెచ్.ఆర్ కేశవ మూర్తి మృతి పట్ల సంతాపాన్ని వ్యక్తం చేసిన ప్రధాన మంత్రి

ప్రముఖ గమక విద్వాంసుడు, పద్మ శ్రీ అవార్డు గ్రహీత శ్రీ హెచ్.ఆర్ కేశవ మూర్తి మృతి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘గమకానికి ప్రాచుర్యం కల్పించడానికి, కర్నాటక ప్రత్యేక సంస్కృతి ని చాటిచెప్పేందుకు శ్రీ హెచ్.ఆర్. కేశవ మూర్తి ని చేసిన కృషి ని మనం ఎల్లప్పుడూ స్మరించుకుంటాము. ఎందరో విద్యార్థుల కు ఆయన చేసిన స్ఫూర్తిదాయకమైన మార్గదర్శకత్వాన్ని గుర్తిద్దాం. ఆయన మృతి తో దుఃఖించాను. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు.
ప్రధాన మంత్రి తో సమావేశమైన మధ్య ఆసియా దేశాల విదేశీ వ్యవహారాల శాఖ మంత్రులు

ప్రధాన మంత్రి శ్రీ నరేంద్ర మోదీ తో 2021వ సంవత్సరం డిసెంబర్ 20వ తేదీ న కజాఖ్ స్తాన్, కిర్గిజ్ గణతంత్రం, తాజికిస్తాన్, తుర్క్ మెనిస్తాన్, ఇంకా ఉజ్ బెకిస్తాన్ ల విదేశీ వ్యవహారాల శాఖ మంత్రులు సమావేశమయ్యారు. మధ్య ఆసియా దేశాల కు చెందిన విదేశీ వ్యవహారాల శాఖ మంత్రులు ఇండియా-సెంట్రల్ ఏశియా డైలాగ్ తాలూకు మూడో సమావేశం లో పాల్గొనడం కోసం న్యూ ఢిల్లీ కి విచ్చేశారు. మధ్య ఆసియా దేశాల కు చెందిన విదేశీ వ్యవహారాల శాఖ మంత్రులు వారి వారి అధ్యక్షుల శుభాకాంక్షల ను ప్రధాన మంత్రి శ్రీ నరేంద్ర మోదీ కి తెలియజేయడం తో పాటు గా వారి నాయకత్వం భారతదేశం తో సంబంధాల ను మరింత గా పటిష్ట పరచుకోవడం కోసం సిద్ధం గా ఉందని స్పష్టం చేశారు. భారతదేశం విదేశీ వ్యవహారాల శాఖ మంత్రి అధ్యక్షత న 2021వ సంవత్సరం డిసెంబర్ 18వ, 19వ తేదీల లో జరిగిన ఇండియా-సెంట్రల్ ఏశియా డైలాగ్ తాలూకు చర్చోపచర్చల ను గురించి వారు ప్రధాన మంత్రి దృష్టి కి తీసుకు వచ్చారు. అఫ్ గానిస్తాన్ లో స్థితి సహా, ప్రాంతీయ పరిణామాలు, అభివృద్ధి సంబంధిత భాగస్వామ్యం, వ్యాపారం, ఇంకా సంధానం లపై ఆ చర్చల సందర్భం లో శ్రద్ధ తీసుకోవడం జరిగింది. మధ్య ఆసియా దేశాల తో చాలా కాలం గా ఉన్నటువంటి సంబంధాల కు భారతదేశం ప్రాముఖ్యాన్ని ఇస్తోందని, ఆ దేశాలు భారతదేశం అనుసరిస్తున్న ‘ఎక్స్ టెండెడ్ నైబర్ హుడ్’ విధానం లో పాలుపంచుకొంటున్నాయని ప్రధాన మంత్రి నొక్కిచెప్పారు. ఈ సంవత్సరం లో ఆ మధ్య ఆసియా దేశాల స్వాతంత్య్రం తాలూకు 30 వ వార్షికోత్సవం కావడం తో ఆయన మంత్రుల కు తన అభినందనల ను వ్యక్తం చేశారు. 2015వ సంవత్సరం లో మధ్య ఆసియా దేశాలన్నిటిలోను, మరి ఆ తరువాత కజాఖ్ స్తాన్, ఉజ్ బెకిస్తాన్ మరియు కిర్గిజ్ గణతంత్రం లలోను తాను జరిపిన స్మరణీయ సందర్శనల ను ఆయన గుర్తుచేశారు. భారతదేశాని కి, మధ్య ఆసియా కు ప్రజా సంబంధాలు, సాంస్కృతిక సంబంధాలను కొనసాగించడానికి ప్రాముఖ్యాన్ని ఇవ్వాలని, ఈ ప్రాంతం లో భారతదేశ చలనచిత్రాలకు, సంగీతానికి, యోగ కు తదితర అంశాల కు గల ప్రజాదరణ ను పరిగణన లోకి తీసుకోవాలని ప్రధాన మంత్రి పేర్కొన్నారు. అలాగే భారతదేశాని కి మరియు మధ్య ఆసియా కు మధ్య పరస్పర ఆర్థిక సహకారానికి అవకాశాలు ఇదివరకటి కన్నా పెరిగాయని, ఈ విషయం లో సంధానం తాలూకు పాత్ర ను గురించి కూడా ఆయన ప్రముఖం గా ప్రస్తావించారు. భారతదేశాని కి, మధ్య ఆసియా దేశాల కు గల శ్రేష్ఠమైనటువంటి ద్వైపాక్షిక సంబంధాల కు ఇండియా-సెంట్రల్ ఏశియా డైలాగ్ ఉత్తేజాన్ని ఇచ్చింది. భారతదేశం తో పాటు మధ్య ఆసియా దేశాలు వాటి మధ్య దౌత్య సంబంధాలు ఏర్పడిన దరిమిలా వచ్చే సంవత్సరం 30వ వార్షికోత్సవాన్ని జరుపుకోనున్నాయి.
డ‌బ్లిన్ – ఐర్లాండ్‌లో  ప్ర‌ధాన మంత్రి  కార్య‌క్ర‌మాలు

సెప్టెంబ‌ర్ 23వ తేదీన భార‌త ప్ర‌ధాని శ్రీ న‌రేంద్ర మోదీ ఐర్లాండ్‌ను సంద‌ర్శించి ఆ దేశ ప్ర‌ధాని శ్రీ ఎండా కెన్నీతో ద్వైపాక్షిక చ‌ర్చ‌లు జ‌రిపారు. శ్రీ న‌రేంద్ర మోదీకి డ‌బ్లిన్ విమానాశ్ర‌యంలో ఐరిష్ ఆరోగ్య శాఖ మంత్రి లియో వ‌ర‌డ్క‌ర్ ముందుగా స్వాగ‌తం ప‌లికారు. అనంత‌రం డ‌బ్లిన్‌లోని ప్ర‌భుత్వ భ‌వ‌న స‌ముదాయం వ‌ద్ద ఐర్లాండ్ ప్ర‌ధాని ఎండా కెన్నీ భార‌త ప్ర‌ధాని న‌రేంద్ర మోదీ కి సాద‌ర‌పూర్వ‌క స్వాగ‌తం ప‌లికారు. భార‌త దేశానికి విశిష్ట సేవ‌లు అందించిన ఇద్ద‌రు ఐర్లాండ్ అధికారులు – థామ‌స్ ఓల్డ్‌హామ్ , స‌ర్ జార్జి అబ్ర‌హాం గ్రెయిర్‌స‌న్‌కు సంబంధించిన చారిత్ర‌క లిఖిత ప్ర‌తుల న‌క‌లు కాపీల‌ను, వారికి చెందిన ఇత‌ర ప‌త్రాల‌ను ఐర్లాండ్ ప్ర‌ధాన మంత్రికి శ్రీ న‌రేంద్ర మోదీ అంద‌జేశారు. ఐర్లాండ్ ప్ర‌ధాని ఎండా కెన్నీ శ్రీ న‌రేంద్ర మోదీకి ఒక క్రికెట్ జెర్సీని, ఐర్లాండ్‌లో ప్ర‌సిద్ధి గాంచిన ` హ‌ర్లింగ్ ` ఆట సామాగ్రి కిట్ ను బ‌హుక‌రించారు..ఐరిష్ ప్ర‌ధాని కార్యాల‌యంలోని విజిట‌ర్స్ బుక్‌లో శ్రీ మోదీ సంత‌కం చేశారు. ఇరువురు ప్ర‌ధాన మంత్రులు మ‌ధ్యాహ్న భోజ‌న స‌మ‌యంలో స‌మావేశ‌మై చ‌ర్చ‌లు జ‌రిపారు.. సుమారు 60 ఏళ్ల త‌ర్వాత భార‌త ప్ర‌ధాన మంత్రి ఐర్లాండ్‌ను సంద‌ర్శిస్తున్నార‌ని ఉభ‌య దేశాల నేత‌లు త‌మ ప్రారంభోప‌న్యాస వ్యాఖ్య‌ల‌లో ప్ర‌స్తావించారు. భార‌త్‌- ఐర్లాండ్ దేశాల మ‌ధ్య ప‌లు విష‌యాల‌లో సామీప్య‌త ఉంద‌ని శ్రీ మోదీ పేరొ్న్నారు..భార‌త్ – ఐర్లాండ్ దేశాల మ‌ధ్య స‌న్నిహిత భాగ‌స్వామ్యం, స‌హ‌కారానికి మ‌రింత ప్రాముఖ్య‌త ఇవ్వ‌వ‌ల‌సిన అవ‌స‌రం ఉందని ప్ర‌ధాని పేర్కొన్నారు. ఉగ్ర‌వాదం, తీవ్ర‌వాదంతో పాటు అంత‌ర్జాతీయ స‌వాళ్లు, యూర‌ప్‌- ఆసియాలో ప‌రిస్థితుల‌పై రెండు దేశాల ప్ర‌ధాన మంత్రులు విస్తృత స్థాయిలో అభిప్రాయాల‌నుపంచుకున్నారు. ఐక్య రాజ్య స‌మితి భ‌ద్ర‌త మండ‌లిలో భార‌త్ కు శాశ్వ‌త స‌భ్య‌త్వం క‌ల్పించ‌డానికి, నిర్ణీత వ్య‌వ‌ధిలో సంస్క‌ర‌ణ‌లు తీసుకువ‌చ్చేందుకు మ‌ద్ద‌తు ఇవ్వాల‌ని శ్రీ మోదీ ఐర్లాండ్ ప్ర‌ధానిని కోరారు. అణు స‌ర‌ఫ‌రాదారుల బృందం ( ఎన్ఎస్‌జీ) ఇత‌ర అంత‌ర్జాతీయ ఎగుమ‌తి విధానాల‌లోను భార‌త్‌కు స‌భ్య‌త్వం ఇవ్వాల‌ని కూడా శ్రీ న‌రేంద్ర మోదీ ఐర్లాండ్ ను అభ్య‌ర్ఙించారు. అనంత‌రం ఐర్లాండ్‌లోని భార‌తీయుల‌ను ఉద్దేశించి శ్రీ న‌రేంద్ర మోదీ ప్ర‌సంగించారు. సంస్కృత‌ భాష ను బోధించే స్థానిక జాన్ స్కోట‌స్ స్కూల్‌ కు చెందిన 20 మంది విద్యార్ధులు ఈ సంద‌ర్భంగా సంస్కృత శ్లోకాలు వ‌ల్లిస్తూ ప్ర‌ధాని మోదీకి స్వాగ‌తం ప‌లికారు. దీనికి భార‌త ప్ర‌ధాని ముగ్ధుడ‌య్యారు. విద్యార్ధుల‌కు శ్లోకాల‌ను నేర్పిన ఉపాధ్యాయుల‌ను అభినందిస్తూ, సంస్కృత శ్లోకాల‌ను భావ‌యుక్తంగా వ‌ల్లించార‌ని విద్యార్ధుల‌ను ప్ర‌శంసించారు. భార‌త‌-ఐర్లాండ్ దేశాల మ‌ధ్య దీర్ఘ‌కాలంగా కొన‌సాగుతూ వ‌స్తున్న సాంప్ర‌దాయాలు, విలువ‌ల గురించి శ్రీ న‌రేంద్ర మోదీ ప్ర‌స్తావించారు. త‌మ రెండు దేశాలు స్వాతంత్రం కోసం పోరాడాయ‌ని గుర్తు చేస్తూ, 2016 లో జ‌ర‌గ‌నున్న ఐర్లాండ్ స్వాతంత్ర పోరాట శ‌తాబ్ది వేడుక‌ల‌లో భార‌త్ కూడా పాల్గొంటుంద‌ని చెప్పారు. భార‌త్‌లో శీఘ్ర‌గ‌తిన జ‌రుగుతున్న మార్పుల గురించి శ్రీ న‌రేంద్ర మోదీ ప్ర‌స్తావించారు. అభివృద్ధి చెందుతున్న దేశాల‌లో భార‌త్ ఒక‌ట‌ని, ` బ్రిక్స్ ` దేశాల‌లో శ‌క్తిమంత‌మైన దేశంగా భార‌త్ రూపుదిద్దుకుంటున్న‌ద‌ని ప్ర‌ధాన మంత్రి పేర్కొన్నారు.
స్వామి వివేకనందుల వారు 1893వ సంవత్సరం లో శికాగో లో ఇచ్చిన ఉత్కృష్ట ఉపన్యాసాన్ని గుర్తు కు తెచ్చుకొన్న ప్రధాన మంత్రి

స్వామి వివేకనందుల వారు 1893వ సంవత్సరం లో శికాగో లో ఇచ్చినటువంటి అసాధారణమైన ఉపన్యాసాన్ని ప్రధాన మంత్రి శ్రీ నరేంద్ర మోదీ స్మరించుకొన్నారు. స్వామి వివేకనంద తన అత్యంత ఉత్కృష్టమైనటువంటి ఉపన్యాసాలలో ఒక ఉపన్యాసాన్ని చ్చింది 1893వ సంవత్సరం లో ఇదే రోజు న అని శ్రీ నరేంద్ర మోదీ అన్నారు. స్వామి వివేకనందుల వారి ప్రసంగం యావత్తు ప్రపంచాని కి భారతదేశం యొక్క సంస్కృతి మరియు సభ్యత ల తాలూకు తక్షణ దర్శనాన్ని అందించింది అని శ్రీ నరేంద్ర మోదీ పేర్కొన్నారు ప్రధాన మంత్రి ఒక ట్వీట్ లో – ‘‘సెప్టెంబర్ 11వ తేదీ కి స్వామి వివేకనంద తో ఒక విశిష్టమైన సంబంధం ఉంది. ఆయన తన అత్యంత ఉత్కృష్టమైనటువంటి ఉపన్యాసాలలో ఒక ఉపన్యాసాన్ని శికాగో లో 1893వ సంవత్సరం లో ఇదే రోజు న ఇచ్చారు. ఆయన ప్రసంగం ప్రపంచానికి భారతదేశం యొక్క సంస్కృతి మరియు భారతదేశం యొక్క సభ్యత ల తాలూకు తక్షణ దర్శనాన్ని అందించింది.’’ అని పేర్కొన్నారు.
ఐసిటి& ఇ రంగంలో ప‌ర‌స్ప‌ర స‌హ‌కారానికి భార‌తదేశం, బెల్జియమ్ ల మ‌ధ్య ఎంఒయు కు ఆమోదం తెలిపిన మంత్రివర్గం

ఇన్ఫ‌ర్మేష‌న్ క‌మ్యూనికేష‌న్ టెక్నాల‌జీ మరియు ఎల‌క్ట్రానిక్స్‌ (ఐసిటి& ఇ) రంగంలో ప‌ర‌స్ప‌ర స‌హ‌కారానికి భార‌తదేశం, బెల్జియమ్ ల మ‌ధ్య కుదిరిన అవ‌గాహ‌నపూర్వక ఒప్పందాన్ని (ఎంఒయు) గురించి ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న సమావేశమైన కేంద్ర మంత్రివర్గం దృష్టికి తీసుకురావడమైంది. ఉభ‌య‌ దేశాల మ‌ధ్య ఎంఒయుపై 2017 న‌వంబ‌ర్ 7 వ‌ తేదీన బెల్జియమ్ రాజు ఫిలిప్ భార‌తదేశంలో ఆధికారిక ప‌ర్య‌ట‌న‌కు వ‌చ్చిన‌ సందర్భంగా సంత‌కాలయ్యాయి. ఇన్ఫ‌ర్మేష‌న్ క‌మ్యూనికేష‌న్ టెక్నాల‌జీ, ఎల‌క్ట్రానిక్, డిజిట‌ల్ అజెండా టెక్నాల‌జీ, ఐసిటి & ఇ త‌యారీ మరియు సేవ‌ల రంగంపై ప్ర‌త్యేక దృష్టితో ప‌రిశోధ‌న, ఇ-గ‌వ‌ర్నెన్స్‌,ఇ-ప‌బ్లిక్ స‌ర్వీస్ డెలివ‌రి, స‌ద‌స్సుల‌లో పాల్గొన‌డం, అధ్యయనాత్మక యాత్రలు, సైబ‌ర్ సెక్యూరిటీ, డాటా అడెక్వ‌సీలకు సంబంధించిన అంశాల ప‌రిష్కారం, విపణి అనుసంధానం, వాణిజ్యం, సేవ‌ల‌కు సంబంధించి అత్యుత్త‌మ విధానాల‌ను ఒక‌రికొక‌రు ఇచ్చి పుచ్చుకొనేందుకు ఈ ఎంఒయును ఉద్దేశించారు. పూర్వరంగం: ఐసిటి రంగంలో ప‌ర‌స్ప‌ర స‌హ‌కారాన్ని వృద్ధిపరచుకొనేందుకు ఎల‌క్ట్రానిక్స్‌, ఇన్ఫ‌ర్మేష‌న్ టెక్నాల‌జీ మంత్రిత్వ‌ శాఖ (MeitY) ప‌లు దేశాల‌తో క‌లిసి ప‌నిచేస్తోంది. ప్ర‌స్తుత విజ్ఞాన‌దాయ‌క శ‌కంలో ఆర్థికాభివృద్ధి సాధ‌న‌, దేశ సామాజికాభివృద్ది, ఇత‌ర ఆర్థిక పార్శ్వాల‌లో ఐసిటి కీల‌క పాత్ర వ‌హిస్తుంది. ఐసిటి రంగంలో స‌న్నిహిత స‌హ‌కారానికి, స‌మాచారాన్ని ఇచ్చి పుచ్చుకొనేందుకు వివిధ దేశాల‌కు చెందిన‌ సంస్థ‌లతో ఎంఒయు లు/ఒప్పందాలు కుదుర్చుకొంది. ప్ర‌త్యేకించి ప్ర‌భుత్వం ప్రారంభించిన ‘‘డిజిట‌ల్ ఇండియా’’, ‘మేక్ ఇన్ ఇండియా’ తదితర కార్య‌క్ర‌మాల నేప‌థ్యంలో ఈ స‌హ‌కారాన్ని మ‌రింతగా విస్తృతపరచేందుకు ఈ చ‌ర్యలు తీసుకొన్నారు. అలాగే వ్యాపార అవ‌కాశాల‌ను పెంపొందించుకోవ‌డం, సాంకేతిక విజ్ఞాన రంగంలో పెట్టుబ‌డుల‌ను ఆక‌ర్షించ‌డం ఇందులో ముఖ్యోద్దేశం. భారతదేశం, బెల్జియమ్ ల మ‌ధ్య సన్నిహిత స్నేహ సంబంధాలు ఉన్నాయి. యూరోపియ‌న్ యూనియ‌న్‌లో బెల్జియమ్ కు భారతదేశం రెండో అతి పెద్ద వాణిజ్య భాగ‌స్వామిగా ఉంది. క‌మ్యూనికేష‌న్ టెక్నాల‌జీ రంగం ప్ర‌త్యేకించి ఇ-గ‌వ‌ర్నెన్స్‌, ఎల‌క్ట్రానిక్ ఐడి కార్డులు, టాక్స్ ఆన్ వెబ్ తదిత‌ర రంగాల‌లో బెల్జియమ్కు నైపుణ్యం ఉంది. 2016 మార్చిలో ప్ర‌ధాన‌ మంత్రి యూరోపియ‌న్ యూనియ‌న్ శిఖ‌రాగ్ర స‌మావేశం సంద‌ర్భంగా బ్ర‌సల్జ్ కు వెళ్లి బెల్జియమ్ తో ద్వైపాక్షిక చ‌ర్చ‌లు జ‌రిపిన‌ సందర్భంగా ఐటి, ఎల‌క్ట్రానిక్స్ రంగంలో భార‌తదేశం, బెల్జియమ్ ల మ‌ధ్య అవ‌గాహ‌నపూర్వక ఒప్పందాన్ని కుదుర్చుకొనేందుకు ప్ర‌తిపాదించ‌డం జ‌రిగింది. ఆ తరువాత‌ 2017 ఫిబ్ర‌వ‌రి 7 వ తేదీన ఎల‌క్ట్రానిక్స్‌, ఇన్ఫ‌ర్మేష‌న్ టెక్నాల‌జీ (ME&IT) శాఖ మంత్రి న్యూ ఢిల్లీ లో బెల్జియమ్ ఉప‌ ప్ర‌ధాని, అభివృద్ధి స‌హ‌కార శాఖ, డిజిట‌ల్ అజెండా, టెలికం, పోస్ట‌ల్ స‌ర్వీసెస్ శాఖల‌ మంత్రి శ్రీ అలెగ్జాండ‌ర్ డి క్రూ నాయ‌క‌త్వం లోని ప్ర‌తినిధివ‌ర్గంతో స‌మావేశ‌మై, ప‌ర‌స్ప‌ర ప్ర‌యోజ‌నాల‌కు సంబంధించిన అంశాల‌పై చ‌ర్చించారు. ఈ సంద‌ర్భంగా ఉభ‌య ప‌క్షాలు ‘డిజిట‌ల్ ఇండియా’, ‘డిజిట‌ల్ బెల్జియమ్’ల‌లో డిజిట‌ల్ సాధికారిత‌కు సంబంధించి వాటి చిత్త‌శుద్ధిని పున‌రుద్ఘాటించాయి.
ప్రధాన మంత్రి కోక్రాఝార్ లో దాడిని తీవ్రంగా ఖండించారు

ప్ర‌ధాన మంత్రి శ్రీ న‌రేంద్ర మోదీ అస్సాం లోని కోక్రాఝార్ లో జరిగిన దాడి పట్ల దు:ఖం వ్యక్తం చేశారు. ఈ దాడిని ఆయన తీవ్రంగా ఖండించారు. “కోక్రాఝార్ లో జరిగిన దాడి దు:ఖదాయకం; దీనిని తీవ్రంగా ఖండిస్తున్నాను. ఈ ఘటనలో తమ సన్నిహితులను కోల్పోయిన కుటుంబాల యొక్క శోకంలో నేను పాలుపంచుకొంటున్నాను. గాయాల బారినపడ్డ వారు త్వరగా కోలుకోవాలని ప్రార్థిస్తున్నాను. అస్సాం ప్రభుత్వంతో హోం శాఖ సంప్రదింపులు జరుపుతూంది. అక్కడి స్థితిగతులను ఎప్పటికప్పుడు పర్యవేక్షిస్తోంది” అని ప్రధాన మంత్రి అన్నారు.
ఉపాధ్యాయ దినోత్స‌వం సంద‌ర్భం గా ప్ర‌ధాన మంత్రి ఇచ్చిన సందేశం

ప్ర‌ధాన మంత్రి శ్రీ న‌రేంద్ర మోదీ ఉపాధ్యాయ దినోత్స‌వం నాడు ఇచ్చిన‌టువంటి సందేశం ఈ క్రింది విధం గా ఉంది. “మీకు అందరి కి మ‌రియు యావ‌త్తు ఉపాధ్యాయ లోకాని కి హాపీ టీచర్స్ డే. ఈ రోజు యావ‌త్తు బోధ‌న స‌మాజాని కి, వారు ప‌డే క‌ఠోర శ్ర‌మ కు, ప్ర‌ద‌ర్శించే స‌మ‌ర్ప‌ణ భావాని కి మ‌రియు వారి యొక్క వ‌చ‌న బ‌ద్ధ‌త కు వంద‌నాన్ని ఆచ‌రించ‌వ‌ల‌సిన రోజు. త‌ర‌గ‌తి గ‌ది లో పాఠ్యాంశాల ను బోధించ‌డం తో పాటు ఉపాధ్యాయులు అసామాన్య‌మైన గురువులు గా, మార్గ‌ద‌ర్శులు గా ఉంటున్నారు. వారి యొక్క విద్యార్థుల జీవితాల లో వారు ప్ర‌ముఖ‌మైన పాత్ర‌ల ను పోషిస్తుంటారు. ఉపాధ్యాయుల నిస్వార్ధ స్వ‌భావం సార్వత్రికం గా ప్ర‌శంస‌ల కు నోచుకొంటున్నది. ఉపాధ్యాయులు వారికి తీరిక‌ లేన‌టువంటి కార్య‌క్ర‌మాల తో మ‌రియు కుటుంబ ప‌ర‌మైన బాధ్య‌త‌ల తో ఉంటున్నా, విద్యార్థులు ఇట్టే కొత్త కొత్త ఆలోచ‌న‌ల ను భావనల ను చేసేటట్టుగా మరియు కొంగొత్త భావ‌న‌ల ను గ్ర‌హించ‌డాని కి ఉపాధ్యాయులు చొర‌వల ను తీసుకొంటారు. ఫ‌లితాల పై దృష్టి సారించండి: ప్ర‌స్తుతం భార‌త‌దేశం విద్య రంగం లో ఒక స‌మూల‌ మార్పునకు సాక్షి గా నిలుస్తున్నది. మ‌నం కేవలం వ్యయాల పై శ్ర‌ద్ధ తీసుకొనేట‌టువంటి సాంప్ర‌దాయ‌క వైఖ‌రి కి దూరం గా జ‌రిగి, ఫ‌లితాల కు ప్రస్తుతం ప్రాధాన్యాన్ని ఇస్తున్నాము. ఈ సంద‌ర్భం లో, మ‌న ఉపాధ్యాయులు యువ మ‌స్తిష్కాల లో ప‌రిశోధ‌న సంబంధమైనటువంటి మ‌రియు నూత‌న ఆవిష్క‌ర‌ణల కు పూనుకొనేటటువంటి స్ఫూర్తి ని జ్వ‌లింప చేయ‌డం కోసం క‌ఠోరం గా శ్ర‌మిస్తుండ‌టాన్ని చూసి నాకు ఆనందం క‌లుగుతున్నది. ఈ ప్రేర‌ణే మ‌న యువ‌త కు స్వయంగా వారి కోసం, అలాగే దేశం కోసం అసాధార‌ణ‌మైన‌ ప‌నుల ను సాధించే శ‌క్తి ని ప్ర‌సాదించ‌ గ‌లుగుతుంది. ఒక‌సారి ఉప‌యోగించే ప్లాస్టిక్ ను అడ్డుకోవ‌డం లో తోడ్పడండి: ఈ ఉపాధ్యాయ దినోత్స‌వం నాడు నా తోటి ఉపాధ్యాయుల ను నేను ఒక విషయమై అభ్య‌ర్థ‌ిస్తున్నాను. మీకు తెలుసు.. భార‌త‌దేశం ఒక‌సారే వాడేటటువంటి ప్లాస్టిక్ ను నిర్మూలించాల‌ని ఒక ప్ర‌జాందోళన ను చేప‌ట్టింద‌న్న సంగ‌తి. ఈ ఉద్యమం లో ఉపాధ్యాయ లోకం తన క్రియాశీల‌ మ‌ద్ధ‌తు ను మ‌రియు భాగ‌స్వామ్యాన్ని అందించాలని నేను కోరుతున్నాను. ఒక‌సారి ఉప‌యోగాని కి ఉద్దేశించిన ప్లాస్టిక్ మ‌న ప‌ర్యావ‌ర‌ణాని కి వాటిల్ల‌జేసే హాని ని గురించి విద్యార్థుల కు ఉపాధ్యాయులు వివ‌రించ‌ గ‌లిగారంటే గ‌నుక ఈ ఆశ‌య సాధ‌న లో భాగం పంచుకోవ‌డాని కి విద్యార్థులు ఉత్తేజితులు కాగ‌లుగుతారు. ప్రియ‌త‌మ బాపూజీ కి ఆయ‌న 150వ జ‌యంతి కి ఇది ఒక గొప్ప నివాళి కాగలదు. ఈ రోజు న, నేను స్వ‌యానా ఒక సూక్ష్మ బుద్ధి క‌లిగిన ఆచార్యుడు మ‌రియు మార్గదర్శి అయినటువంటి మహానుభావుడు డాక్ట‌ర్ ఎస్‌. రాధాకృష్ణ‌న్ కు కూడాను నివాళులు అర్పిస్తున్నాను. బోధ‌న వృత్తి లో చేరేలాగాను, యువ మ‌స్తిష్కాల ను విక‌సింప జేసేలాగాను మ‌రింత మంది కి ఆయన జీవితం స్ఫూర్తి ని అందించు గాక‌! మ‌రొక్క మారు, ఇవే ఉపాధ్యాయ దినోత్స‌వ శుభాకాంక్ష‌లు.”
ప్రధాన మంత్రి 2019 వ సంవత్సరం జనవరి 3వ తేదీ న పంజాబ్ ను సందర్శించనున్నారు

ప్ర‌ధాన మంత్రి శ్రీ న‌రేంద్ర మోదీ 2019 వ సంవత్సరం జనవరి 3వ తేదీ న పంజాబ్ ను సందర్శించనున్నారు. ఆయన ఇండియన్ సైన్స్ కాంగ్రెస్ (ఐఎస్ సి)-2019 యొక్క నూట ఆరో సంచిక ను జనవరి 3వ తేదీ న పంజాబ్ లోని జాలంధర్ లో ప్రారంభిస్తారు. ఈ సందర్భం గా ఆయన ప్రారంభోపన్యాసాన్ని కూడా ఇవ్వనున్నారు. ప్రధాన మంత్రి ఆ తరువాత పంజాబ్ లోని గురుదాస్ పుర్ కు వెళ్లి, అక్కడ ఒక పబ్లిక్ ర్యాలీ ని ఉద్దేశించి ప్రసంగిస్తారు. దేశ వ్యాప్తం గా విజ్ఞాన శాస్త్రానికి, సాంకేతిక విజ్ఞానానికి, నూతన ఆవిష్కారాలకు ఉత్తేజాన్ని అందించాలనే ప్రధాన మంత్రి దార్శనికత కు అనుగుణంగా శ్రీ మోదీ ప్రధాన మంత్రి పదవి ని అలంకరించినప్పటి నుండి తాను ప్రసంగించే అయిదో ఇండియన్ సైన్స్ కాంగ్రెస్ ఇదే కానుంది. గతం లో, ఆయన 2018వ సంవత్సరం లో ఐఎస్ సి యొక్క 105వ సంచిక లోను, 2017వ సంవత్సరం లో ఐఎస్ సి యొక్క 104వ సంచిక లోను, 2016వ సంవత్సరం లో ఐఎస్ సి యొక్క 103వ సంచిక లోను, మరియు 2015వ సంవత్సరం లో ఐఎస్ సి యొక్క 102వ సంచిక లోను ప్రారంభోపన్యాసం చేశారు.
బ‌హుమ‌తి సొమ్మును భార‌తీయ సైన్య సంక్షేమ నిధికి విరాళంగా ఇచ్చిన కువైత్ ప్ర‌వాసీ భార‌తీయ విద్యార్థి రిద్ధిరాజ్‌

కువైత్ లో నివ‌సిస్తున్న ప్ర‌వాసీ భార‌తీయ విద్యార్థి చిరంజీవి రిద్ధిరాజ్ కుమార్ 18,000 రూపాయ‌ల విలువైన ఒక చెక్కును సైన్య సంక్షేమ నిధికి గాను విరాళంగా ప్ర‌ధాన మంత్రి శ్రీ న‌రేంద్ర మోదీకి అంద‌జేశారు. రిద్ధిరాజ్ కుమార్ మొత్తం 80 కువైత్ దినార్ ల‌ను ఎసిఇఆర్ నుండి బ‌హుమ‌తి సొమ్ముగా గెలుచుకున్నాడు. ఈ మొత్తం అత‌డు ఇచ్చిన విరాళానికి స‌మానంగా ఉంది. చిరంజీవి రిద్ధిరాజ్ కుమార్ త‌న త‌ల్లితో పాటు ఈ రోజు శ్రీ న‌రేంద్ర మోదీతో భేటీ అయ్యాడు. చిరంజీవి రిద్ధిరాజ్ కువైత్ లో ఇండియ‌న్ ఎడ్యుకేష‌న‌ల్ స్కూల్ లో విద్య‌ను అభ్య‌సిస్తున్నాడు. ఆస్ట్రేలియ‌న్ కౌన్సిల్ ఫ‌ర్ ఎడ్యుకేష‌న్ రిస‌ర్చ్ (ఎసిఇఆర్‌) నిర్వ‌హించిన ఇంట‌ర్నేష‌న్ బెంచ్ మార్క్ టెస్ట్ ఫ‌ర్ ఇంప్రూవింగ్ లెర్నింగ్ అవార్డును చిరంజీవి రిద్ధిరాజ్ గెలుచుకున్నాడు. మ‌ధ్య ప్రాచ్య ప్రాంతంలో గ‌ణిత శాస్త్రం, శాస్త్ర విజ్ఞానం.. ఈ రెండు అంశాల‌లోను రిద్ధిరాజ్ శేష్ఠ‌త‌ను క‌న‌బ‌రిచి మొత్తం 80 కువైత్ దినార్ ల‌ను గెలుచుకున్నాడు. చిరంజీవి రిద్ధిరాజ్ విద్యా సంబంధ‌మైన శ్రేష్ఠ‌తను, ఉదార‌త్వాన్ని శ్రీ న‌రేంద్ర మోదీ అభినందించారు. ఆ అబ్బాయి అనేక నూత‌న ఆవిష్క‌ర‌ణ‌ల‌ను కూడా సాధించిన విష‌యం ప్ర‌ధాన మంత్రి దృష్టి వ‌చ్చింది. ఆ విద్యార్థి మాతృమూర్తి శ్రీ‌మ‌తి కృపా భ‌ట్ ప్ర‌ధాన మంత్రితో మాట్లాడుతూ, తాను ‘ఎవ్రీ చైల్డ్ ఈజ్ జీనియ‌స్ ప్రాజెక్ట్‌’ అంశంపై ప‌ని చేస్తున్న‌ట్లు, అంతేకాకుండా ప్ర‌తిభావంతులైన బాల‌ల‌ను గుర్తించ‌డానికి భార‌త‌దేశంలో ఉపాధ్యాయుల‌కు ఉచితంగా చ‌ర్చా స‌భ‌ల‌ను కూడా నిర్వ‌హిస్తున్న‌ట్లు చెప్పారు. వినూత్న జ్ఞాన‌వ‌ర్ధ‌క ప‌థ‌కాలను వ్యాప్తిలోకి తీసుకురావాల‌న్న నిబ‌ద్ధ‌త‌ను చాటుతున్నందుకు గాను ఆమెను ప్ర‌ధాన మంత్రి అభినందించారు.
యు కె నూతన ప్రధానిగా బాధ్యతలు స్వీకరించిన శ్రీమతి థెరెసా మే ను అభినందించిన ప్రధాన మంత్రి; భారత దేశం- యు కె సంబంధాలను బలోపేతం చేయడంలో శ్రీ డేవిడ్ కేమ్ రన్ కృషికి ప్రధాన మంత్రి అభినందనలు తెలిపారు.

ప్రధాన మంత్రి శ్రీ నరేంద్ర మోదీ యునైటెడ్ కింగ్ డమ్ నూతన ప్రధానిగా పదవీబాధ్యతలను స్వీకరించిన శ్రీమతి థెరెసా మే కు అభినందనలు తెలిపారు. భారత దేశం- యుకె సంబంధాలను బలోపేతం చేయడంలో శ్రీ డేవిడ్ కేమ్ రన్ చేసిన కృషిని కూడా ప్రధాన మంత్రి ఈ సందర్భంగా అభినందించారు. “యుకె నూతన ప్రధానిగా పదవీ బాధ్యతలు స్వీకరించిన శ్రీమతి థెరెసా మే కు ఇవే నా అభినందనలు. భారత దేశం- యు కె సంబంధాలు దృఢతరం కావడం కోసం ఆమెతో కలసి పని చేయాలని నేను ఎదురుచూస్తున్నాను. భారతదేశం- యు కె సంబంధాలను పటిష్ట పరచడంలో శ్రీ డేవిడ్ కేమ్ రన్ చొప్పుకోదగిన విధంగా కృషి చేశారు. అందుకు ఆయనను కూడా నేను అభినందిస్తున్నాను” అని ప్రధాన మంత్రి పేర్కొన్నారు.
పిఎంఒ లో దీపావ‌ళి మిల‌న్ నిర్వహణ

లోక్ క‌ల్యాణ్ మార్గ్‌ లో గల ప్ర‌ధాన మంత్రి కార్యాల‌యం (పిఎంఒ)లోని అధికారులు మరియు సిబ్బంది కోసం ఈ రోజు న దీపావ‌ళి మిల‌న్ ను నిర్వ‌హించడమైంది. ప్ర‌ధాన మంత్రి శ్రీ న‌రేంద్ర మోదీ ప్ర‌తి ఒక్క‌రి కి దీపావ‌ళి శుభాకాంక్ష‌లు తెలిపారు. పిఎంఒ సిబ్బంది అంతా చ‌క్క‌ గా ప‌ని చేస్తున్నారని ప్ర‌ధాన మంత్రి ప్రశంసిస్తూ, ప్రభుత్వం చేసినటువంటి పరివర్తనాత్మకమైన కృషి అంతా కూడాను సిబ్బంది యొక్క నిరంత‌రమైనటువంటి కఠోర శ్రమ వల్ల సాధ్యపడిందన్నారు. మునుపటి సంవత్సరం లో ఏం జ‌రిగిందో ఒక సారి స‌మీక్షించుకొని, రానున్న సంవత్సరం లో మ‌రిన్ని ఉన్న‌త శిఖరాల‌ ను అధిరోహించ‌డం కోసం పాటు పడవలసిందంటూ ప్ర‌ధాన మంత్రి సిబ్బంది ని ఉత్సాహపరచారు. యావత్తు ప్ర‌భుత్వ వ్య‌వ‌స్థ‌ కు పిఎంఒ ఒక ఆదర్శప్రాయమైనటువంటి నమూనా గా వ్య‌వ‌హ‌రిస్తుంది అని ప్ర‌ధాన మంత్రి అన్నారు. పిఎంఒ కేవలం కార్య‌ాలను నిర్వ‌హించేదే కాక స్ఫూర్తి ని నింపేదీ మరియు మార్గ‌ద‌ర్శ‌నం చేసేదీ కూడాను అని ఆయన చెప్పారు. సిబ్బంది త‌మ ప‌ని విధానం తో, నిబ‌ద్ద‌త తో ప్ర‌భుత్వం లోని మిగిలిన అందరి కి ప్రేరణ ను అందించాలి అని ప్ర‌ధాన మంత్రి విజ్ఞ‌ప్తి చేశారు. భార‌త‌దేశం స్వాతంత్ర్యం సముపార్జించుకొని 2022వ సంవత్సరం కల్లా తన 75వ వార్షికోత్సవాన్ని జ‌రుపుకొనే కన్నా ముందుగానే సాధించుకోవలసివున్నటువంటి ల‌క్ష్యాల ను గురించి ఆయన ఈ సందర్భం లో ప్రస్తావించారు. కోట్లాది పౌరుల ఆకాంక్ష‌ల ను మరియు క‌ల‌ల ను నెరవేర్చే దిశ గా పిఎంఒ కృషి చూస్తూవుండాల‌ని ప్ర‌ధాన మంత్రి అన్నారు.
35వ ప్రగతి సమావేశానికి అధ్యక్షత వహించిన ప్రధాన మంత్రి

ఐసిటి ఆధారిత మల్టి- మాడల్ ప్లాట్ ఫార్మ్ ఫార్ ప్రొ-యాక్టివ్ గవర్నెన్స్ ఎండ్ టైమ్ లీ ఇమ్ ప్లిమెంటేశన్ (పిఆర్ఎజిఎటిఐ.. ‘ప్రగతి’) మాధ్యమం ద్వారా న్యూ ఢిల్లీ లో బుధవారం జరిగిన 35వ సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ప్లాట్ ఫార్మ్ లో కేంద్ర ప్రభుత్వం తో పాటు రాష్ట్ర ప్రభుత్వాలు పాలుపంచుకొంటూ వస్తున్నాయి. తొమ్మిది ప్రాజెక్టులు, ఒక కార్యక్రమం తో సహా మొత్తం పది చర్చనీయాంశాల పై ఈ సమావేశం లో సమీక్ష జరిగింది. తొమ్మిది ప్రాజెక్టులలోనూ రైల్వే మంత్రిత్వ శాఖ కు చెందిన మూడు ప్రాజెక్టులు, ఎమ్ ఒఆర్ టి హెచ్ కు చెందిన మరో మూడు ప్రాజెక్టులు, డిపిఐఐటి, విద్యుత్తు మంత్రిత్వ శాఖ, విదేశీ వ్యవహారాల మంత్రిత్వ శాఖ ల కు చెందిన తలా ఒక ప్రాజెక్టు ఉన్నాయి. ఈ తొమ్మిది ప్రాజెక్టుల మొత్తం వ్యయం 54,675 కోట్ల రూపాయలు గా ఉంది. ఈ ప్రాజెక్టులు 15 రాష్ట్రాలకు సంబంధించినవి. ఆ పదిహేను రాష్ట్రాలలో ఒడిశా, కర్నాటక, ఆంధ్ర ప్రదేశ్, మహారాష్ట్ర, ఛత్తీస్‌ గఢ్, పంజాబ్, ఝార్ ఖండ్, బిహార్, తెలంగాణ, రాజస్థాన్, గుజరాత్, పశ్చిమ బంగాల్, హరియాణా, ఉత్తరాఖండ్, ఉత్తర ప్రదేశ్ ఉన్నాయి. చర్చ లు జరిగిన క్రమం లో ‘ప్రధాన మంత్రి భారతీయ జన్ ఔషధి పరియోజన’ ను కూడా ప్రధాన మంత్రి సమీక్షించారు. మౌలిక సదుపాయాల ప్రాజెక్టులకు ఆటంకం కలిగించే సమస్యలను త్వరగా పరిష్కరించేలా చూడాలని అధికారులందరిని ప్రధాన మంత్రి ఆదేశించారు. ‘ప్రధాన మంత్రి భారతీయ జన్ ఔషధి పరియోజన’ కు విస్తృత ప్రచారం లభించడానికి, ఆ పథకం ప్రభావశీలత్వాన్ని పెంపొందించడానికి సాంకేతిక విజ్ఞానాన్ని ఉపయోగించుకోవలసిందిగా ఫార్మాస్యూటికల్స్ విభాగాన్ని, రాష్ట్రాలను, కేంద్ర పాలిత ప్రాంతాలను కూడా ఆయన ప్రోత్సహించారు. ప్రగతి తాలూకు 34 సమావేశాలు ముగిసే సరికల్లా, మొత్తం 13.14 లక్షల కోట్ల రూపాయల వ్యయం తో కూడిన 283 ప్రాజెక్టులను సమీక్షించడం జరిగింది.